Document ID: 32005R0580

KOMMISSIONENS FORORDNING (EF) Nr. 580/2005
af 14. april 2005
om ændring af forordning (EF) nr. 206/2005 om indførelse af endelige beskyttelsesforanstaltninger mod importen af opdrættede laks
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94 (1), særlig artikel 16,
under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og om ophævelse af Rådets forordning (EØF) nr. 1765/82, (EØF) nr. 1766/82 og (EØF) nr. 3420/83 (2), særlig artikel 15, og
ud fra følgende betragtninger:
(1)
Med vedtagelsen af Kommissionens forordning (EF) nr. 206/2005 (»den endelige forordning«) den 4. februar 2005 (3) indførte Kommissionen en række endelige beskyttelsesforanstaltninger. I medfør af dennes artikel 2 omfatter foranstaltningerne anvendelsen af en mindsteimportpris.
(2)
I artikel 2, stk. 3, i den endelige forordning fastsættes således størrelsen af den mindsteimportpris, der gælder indtil den 15. april 2005.
(3)
I betragtning 112 i den endelige forordning kræves det, at der om nødvendigt foretages en tidlig revision før ikrafttrædelsen af den reviderede mindsteimportpris.
(4)
I overensstemmelse med bestemmelserne i betragtning 112 er Kommissionen for øjeblikket ved at foretage en overvågning af markedet og prisudviklingen. På nuværende stade har det endnu ikke været muligt at nå frem til en konklusion om det hensigtsmæssige i at indføre en endelig mindsteimportpris. Under disse omstændigheder og for at gøre det muligt for Kommissionen at nå frem til en endelig konklusion, uden at man derved forstyrrer markedet unødvendigt, vil det være hensigtsmæssigt at forlænge indfasningsperioden til den 24. maj 2005 -
UDSTEDT FØLGENDE FORORDNING:
Eneste artikel
1. I artikel 2, stk. 3, i forordning (EF) nr. 206/2005 ændres ordene »15. april 2005« til »24. maj 2005«.
2. I artikel 2, stk. 4, i forordning (EF) nr. 206/2005 ændres ordene »16. april 2005« til »25. maj 2005«.
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. april 2005.

Labels: 5
3
18
6